ભારતમાંથી હું એકલો જ હતો. આ ઉપરાંત, ફિનલૅન્ડ, ફ્રાન્સ, ટર્કી, સ્કૉટલૅન્ડ, ઈઝરાયલ, ક્રોએશિયા, ગ્રીસ, પોલૅન્ડ, આયરલૅન્ડ, વગેરે દેશના 32 જેટલા મહેમાન હતા. લાખો વર્ષ પહેલાં ઉરલ વિસ્તાર એટલે અફાટ સમુદ્ર અને ઉરલ પહાડ રીફ હતા. સુંદર ઉરલ પહાડો ન તો યુરોપમાં છે કે નથી એશિયામાં, પરંતુ યુરોપ-એશિયા વચ્ચેની સીમા છે. આ એ જ સ્થળ છે, જ્યાં કીમતી પથ્થરો અને ગ્રેનાઈટ મોટા પ્રમાણમાં મળે છે. મુખ્ય શહેર એકાતેરિન્બર્ગને વિશ્વનાં 12 આઈડિયલ શહેરમાં યુનેસ્કો દ્વારા સ્થાન આપવામાં આવ્યું છે. એકાતેરિન્બર્ગથી નજીક રશિયાના ઝાર નિકોલસ-બીજો અને એના પરિવારની હત્યા થઈ હતી. રશિયાના પ્રથમ પ્રમુખ બોરિસ પેલન્સિન પણ અહીં જ જન્મ્યા હતા.